**Zmena rozpočtu na rok 2022 rozpočtovým opatrením č.6**

Zmena rozpočtu vyplýva zo zmien v bežných a kapitálových príjmov, bežných a kapitálových výdavkov, FOP a FOV.

* Bežné príjmy sa znižujú o 74 160 Eur, t.j. na 10 552 284 Eur
* Bežné výdavky sa navyšujú o 39 742 Eur, t.j. na 10 481 263 Eur
* Kapitálové výdavky sa ponižujú o 213 314 Eur, t.j. na 2 773 222 Eur

Po zapracovaní navrhovaných zmien, ktoré boli prerokované primátorom mesta Námestovo bude bežný rozpočet po vylúčení FOP prebytkový vo výške 71 021 Eur, kapitálový rozpočet po vylúčení FOP je schodkový vo výške 2  727 904 Eur.

**Príjmová časť**

**Bežné príjmy - 74 160 Eur**

1. ***Zníženie*** rozpočtovaných bežných príjmov - Výnos dane poukázaný územnej samospráve vo výške **74 160 Eur** na základe zverejnených štatistických údajov o podiele obcí na výnose DPFO pre rok 2022 Ministerstvom financií v druhom polroku 2022 oproti daňovej prognóze RRZ.

**Výdavková časť**

**Bežné výdavky + 39 742 Eur**

**Navýšenie** bežných výdavkov je vyvolané navýšením jednotkového koeficientu pre školské zariadenia na základe zverejnených štatistických údajov o podiele obcí na výnose DPFO pre rok 2022 vo výške 73 692 Eur a vyplatenie odmeny v zmysle Dodatku č.1 ku Kolektívnej zmluve vyššieho stupňa vo výške 4 050 Eur , čo predstavuje navýšenie celkom vo výške **77 742 Eur.**

1. Výdavky súvisiace s vyplatením jednorazovej odmeny 500 Eur v súlade s Dodatkom č.1 ku kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z.z. o pre zamestnancov vykonávajúcich kompetencie v rámci preneseného výkonu štátnej správy budú refundované zo štátneho rozpočtu. Vo výdavkovej časti rozpočtu to predstavuje **navýšenie 4 050 Eur.**

Vyplatenie jednorazového príspevku pre zamestnancov vykonávajúcich originálne kompetencie nebudú financované zo štátneho rozpočtu, ale budú mať dopad na rozpočet mesta.Odmeny pre zamestnancov, ktorí sú odmeňovaní v zmysle §20 ods. 1 písm. a) zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znp. a to MsÚ, RO, PO bude vyplatená zo súčasného schváleného rozpočtu. V prípade nedostatku finančných prostriedkov v rozpočtoch sa pristúpi k navýšeniu rozpočtov.

1. Na základe upravených východiskových štatistických údajov DPFO pre rok 2022 sa mení jednotkový koeficient z pôvodného 98,70Eur na nový 103,05 Eur pre školské zariadenia. Dopad na rozpočet pre neštátne školské zariadenia predstavuje **navýšenie o 36 094 Eur** a pre štátne školské zariadenia **navýšenie o 37 598 Eur.**

***Bežné príjmy 10 552 284 Eur – Bežné výdavky 10 519 263 Eur***

**Prebytok + 33 021 Eur**

1. Z hľadiska dlhodobej ignorácie mestského zastupiteľstva a finančného oddelenia mestského úradu Technickými službami v prípade nevyhnutnej potreby navýšenia, je možné predložiť návrh na navýšenie rozpočtových prostriedkov pre Technické služby na októbrovom zasadnutí MsZ s tým, že budú predložené vyžadované podklady a náležite budú písomne a osobne zdôvodnené. /Uznesenie č.88/2022 zo dňa 07.09.2022/

**Navýšenie** rozpočtových výdavkov podľa rozpočtovej klasifikácie 04.5.1. Cestná doprava na príspevok TS mesta Námestovo o **30 000 Eur.**

**Navýšenie** rozpočtových výdavkov podľa ekonomickej klasifikácie 63 rozpočtovej klasifikácie 05.1.0. Nakladanie s odpadmi na príspevok TS mesta Námestovo **o 45 000 Eur.**

***Bežné príjmy 10 552 284 Eur – Bežné výdavky 10  594 263 Eur***

**Schodok - 41 979 Eur**

***Vzhľadom ku schodkovému bežnému rozpočtu navrhujeme znížiť bežné výdavky a to:***

1. **Zníženie** rozpočtových výdavkov rozpočtovej klasifikácie 06.2.0 Rozvoj obcí o

 **113 000 Eur z toho**  Pozemkové úpravy Čerchle o **- 43 000 Eur** . Do konca roka 2022 bude zrealizované verejné obstarávanie na spracovateľa jednoduchých pozemkových úprav a následne uzavretá zmluva s víťazným uchádzačom. V rámci harmonogramu je predpokladané spracovanie úvodných podkladov pozemkových úprav v sume 40 000 Eur.

 Regenerácia vnútroblokov pri BD na ulici ČK 65,66,67 o -**70 000** **Eur**. V rámci tejto investície bude tento rok spracovaná PD, ktorá bude slúžiť na určenie hodnoty zákazky a ako podklad pre verejné obstarávanie. Preto navrhujeme ponechanie finančných prostriedkov iba na spracovanie projektovej dokumentácie v sume 10 000 Eur.

Schodok bežného rozpočtu 41 979 Eur – zníženie výdavkov 113 000 Eur = prebytok 71 021 Eur

*Krytie - ekonomická klasifikácia rozpočtovej klasifikácie 100, program1 Bežné príjmy podprogram 1.1. Daňové príjmy.*

**Kapitálové výdavky - 213 314 EUR**

1. **Zaradenie** finančných prostriedkov podľa ekonomickej klasifikácie 7 rozpočtovej klasifikácie 09.1.2 Základné vzdelanie na zakúpenie prevádzkových strojov do ZSS Slnečná a to elektrickú panvicu 120litrov, BR 90/120E v sume **5 000 Eur.**

*Krytie - ekonomická klasifikácia rozpočtovej klasifikácie 100, program1 Bežné príjmy podprogram 1.1. Daňové príjmy- originálne kompetencie.*

1. **Navýšenie** finančných prostriedkov podľa ekonomickej klasifikácie 7 rozpočtovej klasifikácie 01.1.1 Výdavky MsÚ na zakúpenie zostavy pre úpravu bežkárskych tratí v sume **4 000 Eur** na základe cenovej ponuky Autoservis Raster s.r.o. Požiadavka bola od občanov mesta Námestovo hlavne na úpravu trate Náučný chodník, okolie Nábrežia Or. Priehrady.
2. **Zaradenie** finančných prostriedkov podľa ekonomickej klasifikácie 71 rozpočtovej klasifikácie 09.1.1. Predškolská výchova na vybudovanie prístupového schodiska k ihrisku, ktoré slúži Materskej škole Komenského vo výške **8 000 Eur** podľa rozpočtu vypracovaného p. Florekom.

***Rozpočtové príjmy 13 457 955 Eur – Rozpočtové výdavky 13 556 333 Eur***

**Schodok - 98 378 Eur Eur**

***Vzhľadom ku schodkovému rozpočtu navrhujeme znížiť kapitálové výdavky a to:***

1. **Vyradenie** rozpočtových výdavkov podľa ekonomickej klasifikácie 71 rozpočtovej klasifikácie 01.1.1. Výdavky Mestského úradu na nákup budovy nachádzajúcej sa na par.č. 1004/2 Tribúna a pozemku par.č. 1002 vo výške - **80 000 Eur** vzhľadom k tomu, že nie je predpoklad vyriešenia tejto situácie v roku 2022.
2. **Zníženie** investície na ktoré boli vyčlenené finančné prostriedky podľa ekonomickej klasifikácie 71 rozpočtovej klasifikácie 06.2.0 Rozvoj obcí na komplexnú opravu Námestia P.O. Hviezdoslava vo výške **-135 000 EUR.** Daná investícia nebude zrealizovaná v danom roku z dôvodu, že v súčasnosti stále prebieha pripomienkovanie ku zmene projektu s pôvodnými  autormi projektu stavby. Navrhujeme ponechať finančné prostriedky na spracovanie PD v sume 15 000.
3. **Zníženie** investície na ktoré boli vyčlenené finančné prostriedky podľa ekonomickej klasifikácie 71 rozpočtovej klasifikácie 05.5.1 Doprava rekonštrukcia ul. Rázusová o **– 15 314 Eur** podľa skutočných výdavkov.

***Rozpočtové príjmy 13 457 955 Eur – Rozpočtové výdavky 13 326 019 Eur***

Prebytok 131 936 Eur

*Vypracovala: Mgr. Katarína Rusinová*